KV «Senja» (1937)

KV «Senja» var i perioden 1937–1954 kystvakt- og oppsynsfartøy tilhørende Den Kongelige Norske Marine. KV «Senja»s søsterskip var «Nordkapp».


== KV «Senja» ==
1937: Levert fra Marinens Hovedverft, Horten som kystvaktskip KV «Senja» til Den Kongelige Norske Marine.


== Andre verdenskrig ==
April 1940: Lå som vaktbåt i Narvik (løytnant Lundquist).
8. april 1940: Inspiserte tyske «Jan Wellem» på Narvik havn.
9. april 1940: Gikk fra Narvik kl.01.35 med ordre om å gå ut i Vestfjorden for å eskortere handelsskip forbi de britiske minefeltene ved Landegode. Det var tett snødrev da «Senja» gikk ut Ofotfjorden. Kl. ca. 03.40 så man ved Ramnes en fremmed jager, men syntes denne førte britisk flagg, og telegraferte (i kode) ”Britisk jager ved Ramnes” til kommandør Askim i Ofotavdelingen. Observasjonen var imidlertid feil. Jageren var tysk og der var ingen britiske krigsskip i området. Da «Senja» så gikk opp til krigsskipet for å praie det, identifiserte man det som den tyske jageren Z-22 «Anton Schmitt» samtidig som man så nok et tysk krigsskip ute i fjorden og telegraferte umiddelbart beskjed om dette, men denne ble ikke mottatt av sjefen for Ofotavdelingen. Fra «Anton Schmitt» ble en offiser og noen bevæpnede matroser satt om bord i «Senja». De overrakte det standardiserte sirkulæret om at tyskerne kom som allierte for å beskytte Norges nøytralitet. Dette skulle løytnant Lundquist så underskrive, noe han nektet. Tyskerne gjorde da fartøyets radio ubrukelig ved å fjerne sentrale deler og beordret fartøyet inn til Narvik, hvor det ankom kl. 06.30 og fortøyde ved Nykaien. Besetningene ble så innlosjert fordi tyskerne ventet britisk angrep.
13. april 1940: Lå fortsatt i Narvik, sammen med vaktbåtene «Michael Sars» og «Kelt». Ingen av båtene hadde besetning om bord. Allierte bombefly fra hangarskipet HMS «Furious» gikk til angrep ca. kl. 18.00-19.00. «Senja» ble senket ved kai og «Michael Sars» fikk så store skader at den sank dagen etter. Også «Kelt» ble senket med kanonild fra britiske krigsskip eller bomber fra britiske fly.
12. september 1940: Hevet og reparert.
21. oktober 1941: Benyttet som vaktbåt NN-01 «Löwe».
15. mai 1944: Benyttet av 63. Vorpostenflotille som patruljebåt V.6315 med base i Narvik.
Desember 1944: Benyttet av 67. Vorpostenflotille som patruljebåt V.6725 med base i Kirkenes, senere Melbu.


== Etterkrigstid ==
10.mai 1945: Lå i Bogen i Kvæfjord. Tilbakelevert Den Kongelige Norske Marine. Benyttet som kystvaktskip KV «Senja».
Mars 1954: Tatt ut av tjeneste. Opplagt.


== MS «Torodd» ==
1956: Solgt til Govert Grindhaug, Åkrehamn på Karmøy / Kopervik. Ombygd til snurper og fraktefartøy.  brt:211. Motor: 6cyl 4tev Sulzer (dieselelektrisk motor) 290bhk (en motor fjernet)
Juni 1957: Kom i fart som snurper og fraktefartøy «Torodd». Benyttet som snurper på stor- og vårsildfisket om vinteren og på Islandsfiske om sommeren. I kystfart ellers.
Ca. 1960: Overtatt av Gudmund Grindhaug,Åkrehamn på Karmøy / Kopervik (fiskerinr. R-226-A).
1. januar 1965: Nytt fiskerinr. R-637-K på grunn av kommunesammenslåing.
Oktober 1971: Solgt til Olav Haabet, Gåseid / Ålesund. Ommålt. brt:198. Nå ikke lengre benyttet på fiske, kun i fraktfart.
13. mars 1972: Totalskadet av brann i Langevåg. Kondemnert og overtatt av Ålesunds & Moldes Gjensidige Skipsassuranseforening, Ålesund som assurandør.
1975: Solgt til ukjent skipsopphugger i Trondheim for opphugging.
Mai 1975: Opphugget.


== Kilder ==
«Båter, baser og barske menn»  Leo Oterhals
Erling Skjold
Atle Wilmar
Trygve Eriksen jr.'s arkiv